Ouf, setu an eur. C'hwi hell mont e barzh ar sall ! Ne vez ket mui roet ho tiket ganeoc'h d'ur  plac'h koant, d'un "ouvreuse"; n'eus ket mui anezhe er Mega CGR met paotred zo bet lakaet en o lerc'h hag a denn kentoc'h da vijiled ! Chomomp sioul ha mut neuze, laromp ket netra a dreuz nemet "trugarez" ma faota deomp sellet doc'h hor film. Ur wezh er sall, c'hwi well un nebeut traoù lous etre ar gadoerioù-brec'h rak n'eo ket bet gwalc'het al lec'h etre daou film, evel ma veze graet araok get an "ouvreuses". Nann, ret eo deoc'h slalomin etre kornedoù pop korn goullo, chewing gum chaket, ha paperioù  lous... Ur wezh azezet, c'hwi zo stanket evel sardined ha n'hellit ket astenn ho divharr...